Burgo Lichtenstein (Palatinato)

La burgo Lichtenstein estas ruino de rokburgo sur la „Lichtensteiner Berg“, flankaĵo de la Hohen Loog sur alteco de ĉ. 270 m s.m. en la palatinata arbaro okcidente de la komunumo Neidenfels, distrikto Bad Dürkheim en la germana federacia lando Rejnlando-Palatinato. Historio La burgo estis konstruita ĉ. 1200. Ĝi estis parto de la defendsistemo de la ŝtaŭfoj kaj protektu la vojon de Speyer al Kaiserslautern. La genrto de Lichtenstein-anoj havis ĉi tie sian originan seĝon. La unua mencio de la burgo okazis en kunteksto kun Cuonradus de Lichtenstein. 1281 la burgo estis detruita de episkopaj trupoj el Spexer sub gvido de Johann von Lichtenstein, kuzo de la brgestro. Ili riproĉis al la burgestroj Albrecht kaj Konrad von Lichtenstein esti rabkavaliroj. Ili ankaŭ marodis posedaĵojn de la episkopa urbo Speyer. oni neniam rekonstruis la burgon, anstataŭ je la alia flanko de la valo konstruiĝis la burgo Neidenfels. Inter 1838 kaj 1849 la ruino servis kiel ŝtonrompejo por la konstruo de la palatinata fervojo. Literaturo Jürgen Keddigkeit (Hrsg.): Pfälzisches Burgenlexikon, Band 3, I-N. Institut für pfälzische Geschichte und Volkskunde, Kaiserslautern. Friedrich-Wilhelm-Krahe: Burgen des Deutschen Mittelalters. Augsburg 1996. Günter Stein: Burgen und Schlösser in der Pfalz. Frankfurt/Main 1976.